П Р О Т О К О Л    № 13

от заседание на КОМИСИЯ ПО АНАЛИЗ И
ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ,
проведено на 02.04.2013 г.

Днес, 02.04.2013 г. /вторник/ от 14:00 ч. се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав: 

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА
ГАЛИНА КАРАГЬОЗОВА - отсъства
КАМЕН СИТНИЛСКИ
РУМЕН БОЕВ
ЮЛИАНА КОЛЕВА
РУМЕН ГЕОРГИЕВ - отсъства
КАМЕН ИВАНОВ
МАРИЯ КУЗМАНОВА - отсъства
МИЛКА ИТОВА	

На заседанието присъства и експертният сътрудник към комисията Румен Митев – главен експерт „Съдебна статистика”.

1. ОТНОСНО: Отложена т. 2 по Протокол № 9 от заседанието на комисията, проведено на 05.03.2013 г., във връзка с получено предложение от председателя на Окръжен съд гр. Стара Загора за промяна на съдебен район /за с.Яворово/.
Приложения: Писмо вх. № 11-06-161/25.03.2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема за сведение писмото от председателя на Окръжен съд гр. Стара Загора.
1.2. Отлага вземането на окончателно решение с оглед предстоящо изготвяне на анализ на натовареността на районните органи на съдебната власт с оглед преструктуриране на съдебните райони по апелативни нива.

2. ОТНОСНО: Писмо от председателя на Районен съд гр. Козлодуй с искане за прекратяване на командирован съдия в Районен съд гр.София.
Приложение: Писмо вх. № 11-07-258/27.03.2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема за сведение писмото от председателя на Районен съд гр. Козлодуй.

3. ОТНОСНО: Предложение за изменение и оптимизиране на Методиката за атестиране на съдия, прокурор, следовател, административен ръководител и заместник-административен ръководител, както и на Единния формуляр за атестиране.
Приложение: Извлечение от Протокол № 12 от заседание на ВСС, проведено на 28.03.2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Дава възможност на членовете на комисията, които са членове и на КПА, както и на тези, които са членове на КПВ, както и на останалите членове от комисията, да участват в съвместното изнесено заседание, което ще се проведе на 22.04.2013 г., за обсъждане на конкретни предложения за изменение и оптимизиране на Методиката за атестиране на съдия, прокурор, следовател, административен ръководител и заместник-административен ръководител, както и на Единния формуляр за атестиране.

4. ОТНОСНО: Проект на Комуникационна политика на ВСС.
Приложение: Извлечение от Протокол № 12/26.03.2013 г. от заседание на комисия „Публична комуникация” и Проект на Комуникационна политика на ВСС.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Приема за сведение Проект на Комуникационна политика на ВСС, представен от Комисия „Публична комуникация” на ВСС.
4.2. Дава възможност на членовете на комисията в случай, че имат конкретни предложения по текста на проекта, да ги представят в писмена форма на Комисия „Публична комуникация”.

5. ОТНОСНО: Предложение за възлагане на Дирекция „Международна дейност” на ВСС да представи доклад /сравнителен анализ/ на съдебните системи на държавите – членки на ЕС, изготвен във връзка с инструмента за сравнение „Информационно табло на ЕС в областта на правосъдието”.
Приложение: Съобщение на Европейската комисия /Брюксел, 27 март 2013 г./.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. ВЪЗЛАГА на дирекция „Международна дейност” да представи в превод на български език сравнителни данни за съдебните системи на държавите-членки на ЕС, публикувани на Европейското информационно табло в областта на правосъдието.

ДОПЪЛНИТЕЛНА ТОЧКА

6. ОТНОСНО: Актуализиране на електронния Регистър на магистра-тите, командировани от/в органите на съдебната власт.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

6.1. ВЪЗЛАГА на експертния сътрудник към комисията г-н Румен Митев да изготви напомнително писмо до главния прокурор на Република Българя – за прокуратурите, до председателя на ВКС и до всички председатели на апелативните и окръжните съдилища в страната, за ежемесечно подаване на информация за командированите магистрати, както и за новокомандированите магистрати, с оглед своевременно актуализиране на електронния Регистър на командированите магистрати в органите на съдебната власт.

ПРЕДСЕДАТЕЛ
НА КОМИСИЯТА:             / п /

КАЛИН  КАЛПАКЧИЕВ